runetrust/blame-folketinget-dk huggingface dataset:
Henrik Dam Kristensen (S), 2018-12-13:
Det er bestemt ikke, fordi det er en kritik af det underudvalg, som har arbejdet godt og ihærdigt, men det er ønsket om at gøre Arktis til noget mere centralt i det danske Folketing, og med beslutningsforslaget her styrker vi netop både muligheden for mere intenst at kunne diskutere Arktis, men også for at kunne koordinere den arktiske indsats.
Josephine Fock (ALT), 2017-09-07:
Man kan f.eks. se det i nogle private firmaer i Sverige, og nu er der også flere virksomheder her i Danmark, der er begyndt at omlægge til en 30-timersarbejdsuge og faktisk kan se, at de ud over at øge produktiviteten, hvilket kan være et selvstændigt mål, så faktisk også øger medarbejdernes arbejdsglæde og giver et lavere sygefravær.
Kenneth Kristensen Berth (DF), 2015-10-20:
Og da alle japartierne har fastslået, at det er af afgørende betydning, at Danmark deltager i Dublinkonventionen – hvad vi i øvrigt gør på basis af en parallelaftale med EU – kan man godt forestille sig, at de samme partier vil benytte et ja den 3. december til at tilslutte Danmark en sådan mekanisme, hvilket statsministeren jo også åbnede mulighed for på Europaudvalgets møde den 23. september.
Rosa Lund (EL), 2024-04-02:
I virkeligheden er grunden til, at jeg særlig henvender mig til Socialdemokratiet i dag, at vi under en anden sag, som vi alle sammen rigtig gerne ville have undersøgt, og hvor vi også nedsatte en kommission – en sag som ledte til, at der faktisk kom en rigsret – også risikerede at ramme ind i nogle forældelsesfrister.
Margrethe Vestager (RV), 2013-02-28:
Derudover mener vi fra regeringens side, at der er mulighed for at arbejde inden for integration, sundhed, altså den type reformer, som kan synes blødere, for i hvert fald kan vores økonomiske modeller have lidt svært ved at genkende dem, og de kan faktisk øge velstanden mere, nemlig op til de samlet set 40 mia. kr.
Steen Gade (SF), 2015-02-24:
Nej, der er i hvert fald et sted, hvor man er helt konkret, og det er jo det, som andre spørgere har påpeget koster penge, og der må vi så bare konstatere, at forslagsstillerne – og det er jeg måske ikke så forundret over – ikke anviser, hvor pengene skal komme fra, men jeg synes måske, at man kan sige, at forslagsstillerne har lokket nogle andre partier med på noget, de plejer at tage afstand fra.
Anne Valentina Berthelsen (SF), 2022-05-04:
Jeg synes, det er meget tydeligt, at selv om vi står i den situation, som vi ser i Ukraine og i Europa lige nu, hvor amerikanerne gudskelov også er kommet til undsætning med et øget NATO-beredskab, så er deres ønske fortsat, at Europa skal klare flere ting selv, og man ønsker stadig i store dele af Kongressen og i det politiske amerikanske miljø at trække sig ud af Europa, og det skal vi være opmærksomme på.
Lars Barfoed (KF), 2003-12-12:
Nu skal jeg sige uden at underkende problemet i øvrigt, for jeg er helt enig i, at det er et stort problem, at vi har en stigende ledighed, men en del af de 40.000 hænger jo sammen med, at vi i fællesskab, bl.a. Socialdemokratiet og Det Konservative Folkeparti, har stået bag arbejdsmarkedsforliget omkring »Flere i arbejde«, hvor der er færre under aktivering og dermed flere, der tæller med under ledighedsstatistikken.
Rune Lund (EL), 2016-05-19:
Og hvis det er sådan, at ordføreren anerkender, at en undersøgelse som den, jeg lige har henvist til, er rigtig, og at vi så har et stort problem, var det så ikke en idé, at vi i højere grad diskuterer, om det er de rette økonomiske rammer, som vi sætter for de ansattes arbejde i vores sundhedssektor i dag?
Lars Boje Mathiesen (UFG), 2023-11-09:
Men de vil helst ikke lige stemme for det her forslag, fordi de gerne vil komme med deres eget forslag, en klassisk omgang, som man gør det herindefra, og jeg ved godt, at den socialdemokratiske ordfører sagde, at det aldrig nogen sinde sker, og at man faktisk ofte stemmer for.
Jørn Pedersen (S), 2003-04-09:
Men jeg vil godt tage fat i en anden vinkel og spørge socialministeren, om det ikke gør indtryk, når to ikke tilfældige personer, men Venstres socialordfører og De Konservatives socialordfører, her for ganske nylig har været ude at erklære, at de faktisk syntes, der burde kigges på det her, for de syntes ikke, det var et særlig hensigtsmæssigt system.
Keld Albrechtsen (EL), 2001-04-18:
berette, at »Både NSA og de tyske militærspioner i BND har i årevis lagt pres på Crypto AG for at være sikre på, at de systemer, de sælger til udenlandske regeringer, kan afkodes«. Da vi jo ved, at NSA står for aflytningssystemet Echelon, er det naturligt for NSA at være sikker på, at der ikke udvikles noget krypteringssystem, som de ikke kan bryde ind i og tjekke, og det er da også det, som gælder i forhold til Crypto AG.
Tom Behnke (FRI), 2000-12-08:
Den tid er heldigvis ovre, og det er vi ganske glade for. Vi har også fuld forståelse for, at NATO udvider og siger, at det ikke kun lige snævert er NATO-området, der er behov for at kunne forsvare; det gælder også de central- og østeuropæiske lande, altså den aftale, vi har med Partnerskab for Fred-landene. I det hele taget er det godt, at man ikke bare er sig selv nok i NATO - vi synes, at vi klarer opgaven fint i NATO, og nu har vi bevaret freden og sikkerheden i langt over 50 år - men at man bliver ved med til stadighed at samarbejde og samtale med landene omkring os og får udvidet den sikkerhedszone, som vi befinder os i.
Morten Østergaard (RV), 2010-11-23:
Derfor har vores udgangspunkt igennem de forhandlinger været, at vi skulle følge den internationale udvikling tæt, at vi i videst muligt omfang skulle lave en regulering, der svarede til det, andre finansielle virksomheder i andre lande, herunder særlig EU-lande, blev mødt med.
Karin Nødgaard (DF), 2012-02-21:
Det har altid været en af Dansk Folkepartis store mærkesager at sætte fokus på de ældre medborgeres levevilkår og forbedre de forhold, vi byder denne gruppe af borgere, som har bygget det velfærdssamfund op, som vi yngre generationer har kunnet nyde godt af og kommende generationer vil kunne drage fordel af.
Jette Gottlieb (EL), 2000-04-05:
Jeg vil heller ikke undlade at citere den tidligere trafikminister, i øvrigt den nuværende sundhedsminister, som på konferencen i Fællessalen den 27. januar slog hovedet på sømmet med følgende konstatering: »Regeringen er træt af, at HT er storleverandør af førtidspensionister.«
Lennart Damsbo-Andersen (S), 2011-02-25:
Og jeg kan da også godt anerkende, når ministeren også anerkender det, at det kan være svært, når man er under 25 år, at have en psykisk lidelse, men at man, sådan som reglerne er i det her land i øjeblikket, når man så bliver over 25 år, vil få en mindre ydelse, er for mig meget svært at forstå skulle være årsagen til, at vi ikke kan hæve ydelsen for dem, der er under 25 år.
Morten Messerschmidt (DF), 2024-04-04:
Det, jeg vil frem til, er, hvis vi skal fokusere på det problem, om ikke ministeren så synes, at det vil være fornuftigt, om man fremadrettet delte sine lovforslag op, sådan at man får et lovforslag, der specifikt handler om det fra EU, og så alt det, som regeringen vil lægge oven i et andet, så man har mulighed for at stemme ja eller nej adskilt?
Frank Jensen (S), 2000-05-03:
Det er klart, at lovforslaget her jo har givet anledning til en debat i de grønlandske medier og med de organisationer, der er på medieområdet, nemlig Danske Dagblades Forening og Dansk Journalistforbund, som også organiserer grønlandske medier og medarbejderne hos de grønlandske medier, som jeg også har haft lejlighed til at have et møde med om sagen, og jeg har også haft lejlighed til at skrive en artikel i en grønlandsk avis.
Morten Dahlin (V), 2022-06-07:
De tal, som regeringen har lagt frem, og som de dog siger er forbundet med kæmpestor usikkerhed, viser jo, at det frie valg i og omkring de større byer falder, og derfor vil jeg bare spørge ordføreren igen – helt grundlæggende opfatter ordføreren jo sig selv som socialliberal, ikke som socialist, men som socialliberal – hvordan man har det, hvis man er et liberalt sindet menneske, med at gå ud at sige til en masse unge mennesker i fordelingszonerne: De valg, I træffer i dag, om, hvor I skal gå i gymnasiet, er forkerte, og vi laver nu en model baseret på jeres forældres indkomst, som er bedre end jer til at vælge, hvor I skal gå i skole.
Henning Hyllested (EL), 2017-11-03:
Jeg medgiver, at høringsnotatet og bemærkningerne åbner op for, at nogle af køretøjerne slet ikke skal godkendes til færdsel i trafikken på færdselslovens område, men formålet med lovforslaget er nu engang netop at få godkendt køretøjer til færdsel i almindelig trafik.
Jeppe Mikkelsen (RV), 2015-05-07:
Men for at opsummere her til sidst: Vi kan ikke støtte det her forslag, det er altså nogle ret usympatiske tanker, synes jeg, som vi ikke abonnerer på hos Radikale Venstre. Vi er åbne over for at se på, om vi skal have en større politiindsats over for organiseret tiggeri osv., men det der med at lave strafferetlige sanktioner, der potentielt set kan ramme enhver tigger, vel vidende at mange tiggere er de laveste i vores samfund, de er helt i bunden, det er mennesker, der står med store sociale og psykiske problemer, og som lever i stor grad af fattigdom, og at vi så skal risikere at give dem flere bøder, er De Radikale ikke med til. Tak for ordet.
Anne Hegelund (EL), 2023-10-13:
Så synes jeg bare, det er mærkeligt, at når det handlede om at skrotte hele årgange på gymnasiet i Viby og gymnasiet i Tilst i Aarhus, måtte de bare leve med de konsekvenser, men når det var børn med nogle rigere forældre, der brokkede sig over, at deres børn ikke kunne komme på præcis det gymnasium, de ville, med de venner, de havde i forvejen, så var man nok nødt til at skrotte hele aftalen.
Lisbeth Bech Poulsen (SF), 2013-04-30:
Jo, og hvad angår SF's socialordførers udmeldinger i dag, understreger fru Anne Baastrup jo også, at vi fortsat må se på de ting, der i hvert fald lovgivningsmæssigt skal tages vare på med hensyn til de forpligtelser, kommunerne har, men at det selvfølgelig også vil gå ud over nogle projekter, når der ikke kommer nye bidrag til satspuljen – som jo har et puljebeløb sammenlagt, men hvor der altså ikke kommer nye penge til
Jette Gottlieb (EL), 2001-05-08:
Man kan for så vidt godt sige, som arbejdsministeren gjorde, at a-kasserne allerede i dag foretager skøn, men det er jo ikke altid, at de er på sikker grund, når de gør det, som f.eks. den sag, vi har rejst med Sømændenes a-kasse sidste år, hvor a-kassen skønnede, at det var i orden.
Julie Rademacher (S), 2010-11-09:
Til gengæld vil jeg gerne spørge ordføreren, om hun kan tilkendegive, at vi under udvalgsbehandlingen netop får taget det her op med de svage grupper, der ikke er parat til enten uddannelse eller beskæftigelse, som ordføreren i dag flere gange har nævnt, men som vi ikke har været mere inde på.
Kim Edberg Andersen (NB), 2023-11-24:
I forhold til et tidsregistreringssystem var det billigste og mest simple, jeg kunne finde, et, der kostede 59 kr. om måneden pr. medarbejder, og jeg har lige hørt regeringen sige, at vi har godt 3 millioner ansat i Danmark, så det er 59 gange 3 millioner.
Karsten Hønge (SF), 2017-06-01:
Justitsområdet er jo et dansk ansvarsområde, og jeg ser beslutningsforslaget som et led i en proces, hvor vi i fællesskab retter op på den uholdbare situation, og i den proces skal der både findes svar på tidsperspektivet og økonomien og en plan for at skaffe de nødvendige økonomiske midler og de nødvendige mennesker med de relevante uddannelser.
Finn Sørensen (EL), 2018-11-09:
Hvis man ikke er tilfreds med det, man får fra det offentlige, så kan man jo bare tegne en forsikring; det er så beskeden til mennesker, der ikke kan skaffe sig et job, som er blevet frataget deres dagpenge – bl.a. fordi fru Laura Lindahl har stemt for en forkortelse af dagpengeperioden – og som skal leve for en integrationsydelse, som Institut for Menneskerettigheder mener er på kant med grundloven osv.
Sophie Løhde (V), 2016-10-26:
Men jeg er bare nødt til at sige til hr. Flemming Møller Mortensen, at geografi ikke betyder alt, og jeg synes nogle gange også, det er træls, hvordan hr. Flemming Møller Mortensen har travlt med at tale Region Nordjylland og Region Sjælland ned i et stort sort hul.
Margrethe Vestager (RV), 2009-10-08:
Men fra radikal side stiller vi ikke ultimative krav, og vi accepterer ikke ultimative krav, og det er, fordi vi tror, at det bedste for vælgerne er, at partierne finder fælles løsninger, at Det Radikale Venstre ikke får ret hundrede procent, men at de andre partier heller ikke gør det.
Lene Espersen (KF), 2005-03-03:
Derfor er jeg også indstillet på under udvalgsbehandlingen, at vi gør os umage med at gå ind og præcisere, hvad det så er, vi mener med de her kriterier, hvad det er, vi mener med proportionalitetshensynet, sådan at man vurderer de negative følger, for jeg håber da meget på, at der kan blive en bred opbakning til lovforslaget ved dets endelige vedtagelse.
Jacob Jensen (V), 2009-02-26:
Man kan til slut sige, at strategien fra vores side vil være - og det svarer nogenlunde til at flyve sådan en jumbojet, der kommer ind i et uvejr med turbulens og lufthuller - at der skal gives tilpas med gas, så flyet ikke daler unødigt, men heller ikke gives så meget gas, så motorerne bliver overophedede og brændstoffet slipper op.
Karen Jespersen (V), 1997-11-06:
Jeg er fuldstændig klar over, at de forældre, der så stadig væk må vente ud over det punkt, hvor de står og har brug for at få deres børn passet, kan sige, at de altså er ligeglade med, at andre har nogle gode muligheder, og det er fuldstændig rigtigt, og det forstår jeg også godt.
Pia Kjærsgaard (DF), 2023-10-26:
Jeg må bare sige, at det desværre er en gentagelse af historien og utallige regeringer før dennes fejlslagne udlændingepolitik, hvor man i stedet for at føre den stramme udlændingepolitik, man bryster sig af og går ind for, lemper og sikrer ophold for mennesker, som ikke skulle være kommet her til landet, men som aldrig kommer til at tage hjem.
Lars Løkke Rasmussen (V), 2003-05-26:
Det er åbenbart det - kan jeg forstå - som vi skal have forhindret ved enten ikke at udvide befordringsfradragsreglerne, eller ved - det kan jeg forstå er på overvejelsesplanet - måske at reducere dem, fordi det ville fremme en ordentlig placering af arbejdspladserne tæt ved bopælen.
Anne Baastrup (SF), 2001-03-22:
Så forstår jeg ikke helt forslagsstillernes begrundelse for at forøge strafferammen, når det drejer sig om menneskesmugling, for her er begrundelsen jo netop, at man i nogle konkrete situationer næsten er gået op til maksimum, og derfor mener forslagsstillerne, at grænsen skal hæves.
Per Stig Møller (KF), 2003-02-05:
Og vores ønske er, at det pres, vi lægger gennem at være klar til at følge Sikkerhedsrådet, vil give de arabiske lande styrkeposition nok til at få Saddam Hussein til at vige tilbage, at aflevere våbnene, at vise, hvor de er, så vi kan få dem destrueret, eller træde tilbage eller gå i eksil.
Lone Møller (S), 2004-02-25:
Jeg vil spørge Venstres ordfører, om han ikke mener, at den kendsgerning at omkring 100.000 patienter om året får forlænget deres sygehusophold, fordi de bliver syge af at ligge på sygehuset, er en enkelt lille del, som man som ansvarlig politiker burde forholde sig til?
Morten Dahlin (V), 2019-11-20:
Jeg kunne egentlig godt tænke mig at spørge ministeren om, hvad ministeren tror der har ændret sig siden 2012, fordi fraværsrapporten fra 2017 fra Det Nationale Forskningscenter for Arbejdsmiljø viser jo krystalklart, at langtidssygefraværet gik op, da man i 2012 satte den arbejdsgiverbetalte sygeperiode op med 10 dage.
Ulla Tørnæs (V), 2003-02-27:
For at vende tilbage til spørgsmålet om 9. klasse: Hvorfor skal vi bremse en elev, som i 9. klasse er helt hundrede procent sikker på, at han kunne godt tænke sig at blive pædagog, ved at sige: Du skal finde et eller andet at lave i 1 år, før du kan blive optaget på hf, eller også må du vælge en 3-årig gymnasial uddannelse?
Keld Albrechtsen (EL), 2001-12-13:
vil man få mulighed for at få de sidste svar, og så kan man afgive betænkning kl. 07.00. Hvorfor er det så magtpåliggende at gennemføre den her sagsbehandling, som jo i praksis udelukker, at befolkningen på nogen som helst måde kan nå at komme i deputation eller stille spørgsmål eller overhovedet blande sig i tingene?
Jens Joel (S), 2019-11-19:
Vi vil gerne lande et sted, hvor man ved at lave en bedre fordeling, en bedre blanding af eleverne, sikrer, at alle bliver løftet, uanset deres baggrund, og at man møder hinanden på tværs, men indtil vi har den nye løsning, er det selvfølgelig afgørende, og det er det, det her lovforslag handler om, at skolerne ikke bliver presset til en forkert udvikling, og at der så at sige ikke er nogle bevægelser, som kommer ud af kontrol, fordi vi når over en smertetærskel, en grænse.
Pelle Dragsted (EL), 2017-04-18:
Vi synes faktisk ikke engang, at det er en god idé at bevare det her loft på 50.000 kr., og vi kan heller ikke helt forstå, hvorfor de ledende medarbejdere ikke skal have noget loft og gerne må have større optionsprogrammer, indtil de skal afhænde dem i forbindelse med en børsnotering.
René Gade (ALT), 2018-11-27:
Vi går meget ind for det præventive – det tror jeg der er mange partier der gør, men vi gør det i ekstraordinær grad – og oplysning, for at se, om vi kan, netop som Enhedslistens ordfører sagde, imødegå det ved måske at gøre vores institutioner endnu bedre, sådan at der er færre, der bliver desperate eller bliver aggressive, fordi der er et eller andet, de ikke forstår eller ikke kan få igennem.
Line Barfod (EL), 2003-11-07:
, men er Dansk Folkeparti uenig i, at børnene skal kende disse rettigheder? Det tredje er så om henvendelsessted: Jamen debatten går jo netop på, at i de telefoner, vi har, i de rådgivninger, vi har i dag, hvor børn, som ikke føler, at de kan gå til deres forældre, som ikke føler, at de kan gå til deres skolelærer, ringer på telefonen, er der ikke en voksen, de kan snakke med ud over telefonen.
Eva Kjer Hansen (V), 2000-03-29:
Når man nu har sat erhvervsorganisationerne og Forbrugerrådet til at udarbejde et forslag til en løsning på helt frivillig basis og man inden for den gruppe var blevet enig om et resultat, så forstår jeg ikke, hvorfor man ikke kunne bruge den aftale, man blev enig om, for den er jo stadig væk videregående end direktivets bestemmelser.
Anders Fogh Rasmussen (V), 2003-11-18:
For det er jo rigtigt, som hr. Jesper Langballe anfører, at der altid kan ske det under en finanslovforhandling, at man får givet en forkert overskrift her eller en formulering der, som man så bagefter er enig om, at det vil man godt have ændret, eller det vil man godt have præciseret.
Morten Messerschmidt (DF), 2009-02-19:
Man stemmer nu for de danske statsregnskaber, man vil gerne ind og redde bankerne - det er jo også en god forudsætning for en eventuel senere nationalisering, eller hvad det er der står i partiprogrammerne - man vil gerne ind og forhandle vækstpakker og alle de her spændende ting, hvor vi har set socialisterne her i Folketinget lave kovendinger.
Trine Mach (SF), 2014-12-02:
Og viser det sig, at der ikke sker noget på frafaldsfronten på erhvervsuddannelserne, er jeg helt overbevist om, at vi også i den kreds kan diskutere, hvordan vi så rent faktisk indfører forskellige tiltag, der kan nedbringe frafaldet på erhvervsuddannelserne.
Anne Baastrup (SF), 1998-04-21:
Vi ønsker lejrskoler, ekskursioner og lign. som en integreret del af folkeskolens undervisning, og det skal være gratis for børn og forældre, men vi erkender også, at forældrene sparer et mindre beløb, ved at ungerne er væk fra aftensmaden, morgenmaden osv., så vi er indstillet på, at dette afgrænsede beløb skal kunne opkræves. Men vi afviser pure den praksis, som nogle kommuner har indført, hvor forældrene skal betale flere tusind kroner for at få deres barn igennem overbygningen, dvs. 8., 9. 10. klasse.
Søren Søndergaard (EL), 2004-12-14:
Derfor er mit spørgsmål: I tilfælde af at Tyrkiet om 20 år, eller hvornår det nu er, bliver medlem af EU, vil Dansk Folkeparti så være med til at arbejde for, at vi får en folkeafstemning om dansk udmeldelse, eller fortoner det sig fuldstændig i tågerne?
Villum Christensen (LA), 2012-04-20:
Det ser her ud til, at vi indfører en ny term i lovgivningen, som bliver lanceret – kan man vel nok sige – med pomp og pragt og med afsæt i mange finurlige argumentationer, dog uden at vi på nogen måde får en definition af, hvad begrebet klimakrav og klimatilpasning egentlig betyder, eller hvad det er for et problem, den eksisterende lovgivning ikke kan tage vare på, kunne man spørge.
Sonja Mikkelsen (S), 1998-04-02:
Der ligger i lovforslaget en mulighed for, at man kan bestemme dels i forbindelse med den forhandlede trafik, som DSB fortsat skal udøve, dels i den trafik, som vi forsøgsvis skal udbyde, at man i udbudsmaterialet kan opstille, at der simpelt hen skal være tale om, at den trafik, der udbydes, skal indgå i et takstsamarbejde.
Marlene Harpsøe (DF), 2010-11-18:
Vi hørte så fra justitsministerens side, at det allerede er gældende, og jeg er egentlig glad for, at justitsministeren altså vil tage det op med Rigsadvokaten for at få det formidlet til anklagemyndigheden, for det indtryk, vi har fået i Dansk Folkeparti, er, at nok skal det ske, men at det i virkeligheden ikke bliver gjort.
Mette Thiesen (DF), 2023-11-03:
Hvis man graver bare en lille smule i det og gør sit arbejde bare en lille smule – det er vi i Dansk Folkeparti så åbenbart de eneste der gør – så kan man jo se, at der også på det her lovforslag er nogle mennesker, som åbenlyst ytrer nogle ting, som ikke hører til i Danmark; de billiger terror og er voldelige, alle de her forskellige ting.
Karsten Lauritzen (V), 2012-05-03:
Så det, jeg kan forstå på den radikale ordfører, er, at man, når der kommer sådan en henvendelse fra EU, f.eks. også i et andet tilfælde, så bare skal rette ind, uden at man sætter spørgsmålstegn ved, at vi har et forbehold, og at det måske i virkeligheden dækker over, at Det Radikale Venstre har det rigtig fint med, at den danske udlændinge- og integrationspolitik, som er fast og fair, eller som i hvert fald har været det indtil videre, ikke er noget, der skal bestemmes i Folketingssalen, men i EU.
Jann Sjursen (KD), 2004-02-20:
Flere ordførere har i forbindelse med debatten her, og det gælder især de ordførere, der i dag og også tidligere har afvist beslutningsforslag om at optage Taiwan som observatør i Verdenssundhedsorganisationen, gjort det med henvisning til præsidentvalget den 20. marts 2004.
Preben Bang Henriksen (V), 2018-04-03:
Men det er rigtigt, som det er anført i det i øvrigt veldokumenterede forslag, at det paradoksale jo er, at efter at man ophævede de takstmæssige salærer i 1997 – hvilke takster advokaten måtte tage, kunne man slå op og se – ja, så skulle man jo måske tro, at der så udsprang en vis konkurrence, men det er jo netop det, der ikke er sket.
Pernille Frahm (SF), 2010-01-22:
Det, som jeg har hørt virkelig meget om, er, hvor besværligt det er at få nogle svar hurtigt, når man gerne vil gøre noget i forhold til en fredet bygning, så man kan komme i gang med de ændringer, de forandringer eller de vedligeholdelser, man gerne vil lave af en bygning.
Sonja Albrink (CD), 1998-04-24:
Som tidligere ordførere allerede har tilkendegivet, er forslaget jo en genfremsættelse, og selv om CD ikke tog ordet, sidst det blev førstebehandlet, kan jeg nu på CD's vegne tilkendegive, at vi var positive over for forslaget dengang, og at vi selvfølgelig også er det i denne omgang.
Henning Hyllested (EL), 2022-04-19:
Derfor vil jeg da slå et slag for det, som måske kunne være en idé hen ad vejen – det ligger lidt længere ude i fremtiden, tror jeg desværre – og som vi har diskuteret meget i Landdistriktsudvalget, nemlig det her med frilandsbyer og i det hele taget det her med at sætte dem fri rundtomkring, netop for at give plads til ildsjælene.
Inger Støjberg (V), 2020-02-25:
Hvis det er at være nået meget langt, at man har – hvad skal man sige – skudt politiforhandlingerne i over et halvt år, og at man sådan set bare har fyldt den skrænt op, som jo er opstået, fordi man ikke har sat gang i politiforhandlingerne, så vil jeg sige, at der ikke skal meget til at glæde ministeren og regeringen.